"Si l'estat britànic es trenca, hi haurà una crisi de l'aliança angloamericana" | L'Accent - Informació i comunicació popular dels Països Catalans\nDesprés d’una roda de premsa a Barcelona, la campanya Independència per Canviar-ho Tot s’ha presentat en un acte central a València, al Teatre Micalet. Més de 150 persones s’han reunit per donar suport a la iniciativa i escoltar la diputada de la CUP Isabel Vallet i dos membres dels moviments socials irlandès i escocès. Parlem en profunditat amb Jonathon Shafi, membre i impulsor de la iniciativa Radical Independence Campaign, nascuda a Escòcia “per posar opinions progressistes al cor del debat polític sobre la Independència d’Escòcia”.\nQuin és el plantejament polític de la vostra campanya?\nLa campanya va ser fundada per posar opinions progressistes al cor del debat per la independència d’Escòcia. Veiem, en el trencament amb el Regne Unit, un pas endavant per refusar el consens neoliberal dels partits a Westminster. Ens posicionem en contra l’austeritat i la privatització, per una república, pel mediambient i per la igualtat i l’alliberament i pels drets dels sindicats de treballadors. També volem acabar amb el programa britànic d’armes nuclears, conegut com a Trident.\nTambé volem construir uns moviments socials, augmentar els membres als sindicats, els activistes comunitaris, els pacifistes i les campanyes en contra la pobresa, entre d’altres. La campanya te el suport de membres del parlament i academics.\nTots junts lluitem perquè “una altra Escòcia és possible”. La nostra campanya és més que per un canvi de bandera. Volem construir una alternativa, i com dieu als Països Catalans, volem “independència per canviar-ho tot”.\nCom va sorgir la campanya? Qui la impulsa? A qui integra? Com us organitzeu?\nLa campanya va ser ideada per gairebé totes les seccions de l’esquerra progressista escocesa. Molta gent va participar d’una gran varietat d’organitzacions. Però, el més important, és que molta gent mai havia estat involucrada en política abans i que aquesta és la primera vegada que organitzen reunions, actes i iniciatives.\nDes de la primera reunió tenim grups locals en moltes ciutats i pobles. Això comença des de la iniciativa “Assemblees per la Independència del Poble”. Aquestes eren un intent d’agrupar gent per discutir i fer campanya.\nGrups locals tenen l’autonomia per portar a terme les seves propies activitats, però per decidir estratègies nacionals ens trobem en un fòrum nacional per col·lectivament compartir experiències i decidir els propers passos.\nAquesta campanya va ser creada per dir “si hem dit prou, és prou!”; volem una veu. Els mitjans i la classe política no escolten mai la oposició i estan atrapats en el consens neoliberal. És la nostra feina fer que la veu de la gent sigui escoltada en el procés cap al referèndum, i així poder assegurar-nos que continuarem sent escoltats després de guanyar.\nPots descriure els principals atacs del govern britànic a la classe treballadora escocesa?\nL’estat Britànic està atacant a cada treballador d’aquest país, no només als escocesos, als anglesos també.\nEstan destruint l’estat del benestar. Volen una societat completament privatitzada. Estan privatitzant, fins i tot, el sistema sanitari. Fan de l’educació un privilegi i no un dret. Les desigualtats creixen i l’atur també.\nEntre els joves tenim un alt nivell d’alienació, i pel que fa als pensionistes s’estan empobrint. Centenars de milers de persones depenen de bancs d’aliments i el nou impost per habitació està portant a la desesperació a la gent que te una casa de propietat.\nA Escòcia tenim la possibilitat de refusar aquesta agenda política votant que Sí a la independència. Però la nostra campanya és més que artificial. Volem un canvi fonamental, i volem construir un moviment de masses per portar-lo a terme.\nI per descomptat, l’estat Britànic crida a la gent de classe treballadora a lluitat guerres imperialistes. Diem alt i clar; no a l’imperialisme i a les guerres il·legals de l’estat britànic. No a les armes nuclears. No a l’aliança anglo-americana. Si a la pau i la solidaritat.\nL’estat britànic està retallant els serveis i destrossant l’esperança de generacions. És l’hora d’un nou començament, i del final de l’austeritat i la corrupció.\nL’estat britànic no és un reflex democràtic de la nostra societat. Està dirigit per milionaris i empreses. A Escòcia només hem escollit 1 membre del parlament conservador, tot i així estem forçats a patir les seves privatitzacions i retallades.\nQuina és la posició del govern escocès sobre l’austeritat?\nEl Scottish Nationalist Party (SNP) té un important braç neoliberal. Però te també un fort braç en contra l’austeritat i el neoliberalisme.\nEl SNP s’ha posicionat en contra les taxes en l’educació. No volen privatitzar el sistema sanitari. Han comunicat que s’oposen a l’austeritat del partit conservador. Però tot i això, encara apliquen retallades, utilitzant el parlament de Londres com a excusa.\nAl mateix temps asseguren que reduiran els impostos de societats si aconsegueixen la independència, per atraure grans empresaris. Aposten pel lliure mercat a l’hora que volen prevenir la completa desctrucció de l’estat del benestar.\nAl final la única gent en qui és pot confiar és en nosaltres mateixos. La nostra campanya declara que lluitarem per la gent abans que pels beneficis. Les peticions de les grans empreses haurien d’estar subordinades als interessos del poble. Ens oposem a les retallades; No Retallades és un principi. Treballem amb molts membres del SNP que són de l’esquerra progressista i que estan per una alternativa social a l’austeritat.\nTot va molt ràpid, i amb independència s’intensificarà el debat ideològic. La nostra campanya no és només pràctica. Però també d’idees. És l’hora que el poble s’aixequi per ell mateix, a través de campanyes i organitzacions que puguin crear una alternativa.\nPer què doneu tanta importància a les reivindicacions antiguerra i antiarmament nuclear?\nLa lluita en contra la guerra va ser molt important al Regne Unit. Ha tingut un important efecte en la democràcia britànica. Iraq va ser molt impopular. Però tot i les manifestacions, Blair ens va portar a la guerra. Fent-ho va crear una duradora crisis de legitimitat de l’estat Britànic.\nEl Regne Unit es gasta bilions en armes de destrucció massiva. Volem que això acabi. Nosaltres gastarem aquests diners en escoles, hospitals i energia renovable. Però hi ha un altre important motiu. Si l’estat britànic es trenca no perdrà només el Trident sinó que també crearem una crisi amb l’aliança anglo-americana que necessita el suport de l’estat britànic ideològicament i pràcticament. La oposició a la guerra is fonamental per oposar-nos alhora a segles de crims perpetuats per l’estat britànic.\nCom plantegeu la segona conferència del RIC i la campanya pel sí al referèndum?\nAquest any es centrarà en el contingut de la campanya. Es farà el 23 de Novembre. Esperem la participació d’un miler de persones – i vosaltres hi sou benvinguts!\nFarem tallers de temàtiques especifiques i discussions al detall que hauran de ser combinats amb les idees necessàries. No volem ser una campanya que només diu al que s’oposa.\nVolem crear alternatives. Serà fer en un procés col·lectiu. Tothom que participi a la conferència haurà de compartir les conclusions. És fet des de les mateixes bases, però alhora quan s’acabi tindrem un coherent pla nacional.\nSerà a menys d’un any del referèndum. Esperem que això doni forces al moviment de cara al 2014 amb un pla d’acció conjunt.\nPots explicar el tema de la gent no registrada per votar?\nA Escòcia hi ha al voltant de 4 milions de persones registrades per votar. Moltes no ho estan. En les últimes eleccions al parlament escocès només la meitat d’aquests 4 milions van votar: poc més de 2 milions. I molta gent no hi va poder participar.\nNo seria injust catalogar aquesta gent com “el milió perdut”, però el punt més important és que la democràcia, o l’exercici del teu dret a vot, s’exerceix més a les parts econòmicament més privilegiades d’Escòcia. Aquest factor dóna forma i distorciona el debat polític.\nQuan es faci el referèndum, aquest factor tindrà més importància que mai. Els que més hi podrien guanyar de la independència queden sovint fora del debat dels interessos dominants.\nLes preocupacions que molts de nosaltres tenim sobre feina, precarietat, assegurances i hipoteques, cura dels infants, horaris anti-socials, i el futur per a la gent jove no es visibilitza. En lloc d’això, tenim una infinita negativitat i una desfilada d’homes rics i blancs parlant sobre el tipus de coses que motiven a altres homes vestits d’etiqueta.\nÉs el moment de canviar-ho, i dur el debat més enllà del monòleg del si “Ho fará o no ho farà” la Unió Europea, sobre la moneda, el futur de les altes finances escoceses, i dur el debat de nou a allò sobre el que es tracta de veritat: un canvi per crear una societat més justa, augmentar els salaris, crear feina, retornar la seguretat social i millorar el nostre futur col·lectiu. Per fer això, necessitem dur la veu del poble escocés – la majoria del qual no està empadronat- i fer-los partíceps del debat.\nÉs per això que estem llançant una campanya porta a porta. Amb activistes visitant cases per tota l’Escòcia del ‘milió perdut’, la d’aquells que no estan en el registre electoral, anem a convèncer a la gent per que vote i poder així canviar els termes del debat. Hi haurà trobades locals i taules informatives.\nQuines conseqüències globals pot tenir la independència d’Escòcia?\nEnormes. El trencament amb l’estat britànic serà vist com un rebuig a Westminster, la corrupció i l’austeritat. Però també serà vist com un moment històric en el qual el món es vorà impactat geopolíticament.\nTal i com he dit abans, Washington es preocuparà pel futur de les armes nuclears britàniques. L’especial relació entre el Regne Unit i els Estats Units es vorà profundament afectada si Escòcia trenca i diu no a les armes nuclears, al militarisme i a la guerra.\nPerò com en tot, s’ha d’estendre aquesta idea entre la gent per assegurar-nos que això passe de veritat. La nostra campanya hauria de dur totes aquestes qüestions a la gran masa social. Necessitem tindre influència després del referèndum per assegurar una Constitució que converteixi la guerra en il·legal.\nEl SNP vol formar part de l’OTAN. Davant això, nosaltres responem un no contundent. Necessitem construir relacions amb moviments similars en altres països. De la mateixa manera que la ruptura amb el Regne Unit pot fer mal als interessos de l’imperialisme global, creiem que és moment de construir un estat que es solidaritze amb la lluita palestina contra l’ocupació, amb la gent que lluita contra l’austeritat i contra els moviments socials que estan dient que ja en tenim prou, és el moment de canviar-ho tot. Esperem que això signifique que les vostres campanyes i les nostres es trobaran en el camí, abans o després de que aconseguim la independència.\nEtiquetes: #percanviarhotot, Escòcia, independència, Radical independence campaign Categoria: Europa Visualitzacions: 1387


7 etapes i dues hores de durada\nAl circuit us hi farem accedir de dos en dos, cada 15′, fet que comporta més intimitat i l’oportunitat de ser atesos d’una manera personalitzada.\nDutxa exfoliant de romaní\nEl primer pas del circuit consisteix en prendre una dutxa d’aigua sulfurada en un espai ambientat com un safareig.\nL’aigua sulfurada té un poder exfoliant important, per potenciar-lo us lliurarem un guant exfoliant i una petit sabó, totalment natural, d’aigua sulfurada i romaní per tal que us feu un auto-píling i prepareu la pell per rebre els tractaments posteriors.\nPiscina termal a 35º\nEl segon pas és l’accés a la piscina interior que molt clients ja coneixeu. Una piscina d’aigua termal sulfurada, a 35º de temperatura, equipada amb dolls a pressió, cascades d’aigua, bombolles, bicicleta i caminador aquàtics.\nEl tercer pas del circuit consisteix en accedir en una sauna seca per eliminar toxines.\nCambra de gel\nEl quart pas és accedir a una cambra freda equipada amb una paret de gel on us oferirem una infusió d’anís verd amb regalèssia.\nEl cinquè pas és l’accés al bany de vapor, ambientat com una cuina antiga\nEl sisè pas és un pediluvi simulant un torrent on els clients poden refrescar-se aixafant pedretes\nCambra de repòs\nPer finalitzar, el setè pas consisteix en reposar tot el procés a la cambra de repòs. Amb aquest últim pas hem recuperat un antic costum del balneari: antigament els hostes allotjats es banyaven a les banyeres d’aigua termal a les 6 del matí i després tornaven a l’habitació i es ficaven dins el llit per “covar” el bany. Tan important era prendre el bany com “covar-lo”, per aquest motiu hem volgut que formés part d’aquest nou circuit.\nTarda de diumenge // 30€\nUs recomanem que reserveu amb antel.lació i respecteu l’hora exacta d’accés que us donarem.\nL’accés és únicament per majors de 14 anys. Consulteu les nostres propostes per fer amb nens.\nL’entrada al circuit termal dóna dret a l’ús dels vestidors, les taquilles i les dutxes i inclou el lloguer de tovalloles, de xancletes i de casquet de bany l’ús del qual és obligatori a la piscina.\nLa composició química de l’aigua termal ennegreix les joies de plata. us recomanem que hi accediu sense.\nTOTES LES TARIFES INCLOUEN EL 10% D’IVA PER A CLIENTS ALLOTJATS I EL 21% PER A CLIENTS NO ALLOTJATS\nSubmergiu-vos en aigües\nmineromedicinals a 38ºC\nBeneficieu-vos de les seves saludables propietats i relaxeu cos i ment en solitari, en parella, en família o amb amics.\nDuració del bany: 30′\nSuplements del bany!\nEsponja exfoliant & sabó sòlid\nUna persona 2,50€ Dues persones 4,00€\nSals de bany, esponja exfoliant, sabó i xampú sòlids, acondicionador i llet corporal\nUna persona 5,50€ Dues persones 7,00€\nSabieu que: l’aigua termal té un gran poder exfoliant? Aprofiteu-lo! Demaneu els nostres packs amb esponja i sabó com a complement del bany i comproveu-ho vosaltres mateixos!\nEn horari limitat: a les 13 h i a les 20 h.\nNo proveïm tovallola. Lloguer 1,50 €.\nCLIENTS NO ALLOTJATS: 10 €


L’INCAVI reivindica els productes de proximitat per reduir afectació del COVID-19 als cellers | RTVVilafranca\nL’INCAVI reivindica els productes de proximitat per reduir afectació del COVID-19 als cellers\nDe fet, actualment l’INCAVI està estudiant la creació d’una marca conjunta de vins catalans per promoure el consum de vi de proximitat i que serveixi de paraigua per totes aquelles promocions i campanyes enfocades a reactivar el consum de vi elaborat a Catalunya. Els punts essencials d’aquesta marca es van definir durant una sessió de treball del grup de Comunicació i Cultura del Vi del simposi Vins Vinents.\nA causa de la crisi sanitària del COVID-19, els 800 cellers de vi i de cava de Catalunya s’han trobat una davallada important de les seves vendes, sobretot aquelles destinades al canal de la restauració. Cal tenir en compte que el 40% de la comercialització de vins i caves catalans es destina al canal d’hostaleria i restauració. Tot i que part del consum que es feia en aquests establiments s’ha derivat al canal d’alimentació (supermercats i botigues), una part important d’aquestes vendes s’està perdent. També cal valorar que molts cellers petits i mitjans s’enfocaven principalment a la restauració, a través de distribuïdors que molts d’ells han parat la seva activitat, i que difícilment accedien al canal d’alimentació i menys al de la gran distribució.\nAquests darrers dies també s’ha vist un increment la venda de vi per internet i cellers i Denominacions d’Origen han engegat iniciatives per fer arribar de forma directa els seus vins al consumidor.\nDes del DARP, a través de PRODECA i amb el suport de l’INCAVI, s’ha posat en marxa, per una banda un espai de consulta sobre totes les mesures econòmiques que han pres totes les administracions i un espai d’assessorament per productors i per altra banda s’ha engegat la plataforma #AlimentsDeProp on, a través de Twitter es facilita el contacte entre consumidors i productors dels productes procedents de la terra (inclosos vins i caves), la ramaderia i el mar.\nA banda de totes aquestes iniciatives i mesures de caràcter general per a tots els agents econòmics que van desplegant les administracions, segons l’INCAVI «serà important que, un cop finalitzi l’estat d’alarma, es reactivin de nous les vendes de vi i cava en els propers mesos» Per això, creuen que «caldrà desplegar accions de promoció conjuntament amb les DO i les empreses». De fet, actualment l’INCAVI està estudiant la creació d’una marca conjunta de vins catalans per promoure el consum de vi de proximitat i que serveixi de paraigua per totes aquelles promocions i campanyes enfocades a reactivar el consum de vi elaborat a Catalunya. Els punts essencials d’aquesta marca es van definir durant una sessió de treball del grup de Comunicació i Cultura del Vi del simposi Vins Vinents.\nAl mateix temps, des de l’INCAVI també s’està treballant amb els agents del sector per tal de posar en marxa mesures per reequilibrar l’oferta de raïm, en els casos d’excedents com en el sector del cava, a causa del COVID-19 poden ser encara més elevats.\nEs posposen les jornades monogràfiques i la jornada final de Vins Vinents\nUnió de Pagesos demana habilitar la verema en verd i una destil·lació amb finalitat sanitària


La revisió del pla Director de la Ciutadella planteja un monument més obert i amb entrada lliure — Ajuntament de Roses\nLa revisió del pla Director de la Ciutadella planteja un monument més obert i amb entrada lliure\nLa revisió del pla Director de la Ciutadella planteja un monument més obert i amb entrada lliure L’estudi de criteris i objectius per a la dinamització de l’ús ciutadà i turístic de la Ciutadella de Roses planteja que el recinte patrimonial esdevingui com una mena de parc urbà històric amb accés lliure de manera que només determinats serveis, com el museu, sigui de pagament. Aquest dijous l’alcalde de Roses, Carles Pàramo, i l’autor del treball, l’arqueòleg Josep Burch, han presentat la revisió i actualització del Pla Director que l’any 1993 va aprovar el departament de Cultura de la Generalitat i que forma part del POUM aprovat el 2010 http://www.roses.cat/noticies/la-revisio-del-pla-director-de-la-ciutadella-de-roses-planteja-un-monument-mes-obert-i-amb-entrada-lliure http://www.roses.cat/@@site-logo/escut.png\nL’estudi de criteris i objectius per a la dinamització de l’ús ciutadà i turístic de la Ciutadella de Roses planteja que el recinte patrimonial esdevingui com una mena de parc urbà històric amb accés lliure de manera que només determinats serveis, com el museu, sigui de pagament. Aquest dijous l’alcalde de Roses, Carles Pàramo, i l’autor del treball, l’arqueòleg Josep Burch, han presentat la revisió i actualització del Pla Director que l’any 1993 va aprovar el departament de Cultura de la Generalitat i que forma part del POUM aprovat el 2010\n11/06/2013 12:50 - Departament de Comunicació i Premsa\nL’alcalde, Carles Pàramo, ha recordat que l’objectiu del treball és “posar en valor el patrimoni històric i arquitectònic de Roses a partir del potencial que té la Ciutadella com a eina de dinamització social, cultural i turístic” i que el plantejament final és transformar el recinte en un monument concebut com un parc urbà que combini el servei de patrimoni històric amb els usos públics. “Aconseguir un benefici social de la Ciutadella ha de ser possible mitjançant la restauració dels bens patrimonials, la diversificació dels espais i la millora dels equipaments existents”, ha comentat Pàramo. Així els fonaments de l’encàrrec han estat: la millora paisatgística urbana de la Ciutadella; una proposta d’actuació al conjunt de la vila medieval; l’adequació d’itineraris de visita, establerts en tres, antic, medieval i modern; l’adequació dels usos dels edificis existents com a complement de la visita general; una proposta d’actuacions en l’espai d’activitats, concerts i espectacles; integrar la Ciutadella a la vida ciutadana de Roses sense altre límit que el seny d’aquest Bé Cultural d’Interès Nacional; i programar la redacció dels diferents projectes i quantificar inversions pel període 2013/2014.\nLes actuacions que es plantegen a l’estudi afecten a tot el monument, tant a la seva part exterior com a l’interior. Pel que fa referència a la millora paisatgística i d’ús de zones exteriors, algunes de les accions que es preveuen executar a curt termini són: una tala selectiva d’arbrat exterior per millorar la visió de les defenses de la Ciutadella, però al mateix temps mantenint el caràcter de zona verda de l’espai; la restauració dels angles i coronaments de les contraguàrdies i mitges llunes; la recuperació del camí de glacis com a itinerari lúdic; cobrir la superfície del dipòsit d’aigua potable i construir a sobre una pista de bàsquet; la creació de zones de jardins en els espais existents a l’interior de les contraguàrdies i mitges llunes; eliminar l’aparcament situat al sector oriental; recuperar la riera de la Trencada; i crear una zona peatonal que serveixi d’enllaç entre el passeig marítim i la Ciutadella.\nPel que fa referència a les actuacions a mig termini a l’interior de la vida medieval hi ha: delimitar i reforçar el perímetre de la muralla de la vila; adequar espais arqueològics lligats a una proposta de visita pública diferenciant-los a través de cromatismes i textures diferents; determinar zones d’entrada i recorreguts de visita de tot l’àmbit basats en les zones excavades i en els capbreus existents; i recuperar el monestir i el seu entorn amb criteris de jardineria.\nUn altre àmbit d’actuació és l’adequació d’itinerari de visita actual i dels usos dels edificis existents. Algunes de les propostes que es fan en aquests àmbits són: completar l’itinerari del camí de ronda (itinerari modern) amb la construcció d’una passarel•la sobre la porta de terra; la creació d’un itinerari sota-muralla (itinerari antic i medieval) que ressegueixi els principals espais arquitectònics i arqueològics; vincular els dos itineraris; la creació d’àrees d’estada i mobiliari; recuperar la muralla grega i el seu àmbit; reformar el museu amb un audiovisual 4G que expliqui la història i amb un un espai expositiu; dotar la Ciutadella d’un bar-restaurant; restaurar els quarters d’infanteria; especialitzar els edificis de l’arsenal a l’àmbit de l’arqueologia subaquàtica; o destinar les casamates a tallers.


Raya creu que adaptar-se als canvis de reglament serà la clau per\nEl debut del VPC a la divisió d'honor d'Occitània es va saldar amb derrota, però la sensació que l'equip pot estar al capdavant del grup quan estigui més rodat. Dani Raya ha dit al "Dia E" que adaptar-se als canvis de reglament pel que fa les faltes serà clau.\nEl VPC va ser un equip de dues cares davant del Canton d'Alban. Tot i la derrota final per 21 a 25, els de Jonathan Garcia i David Kirikàixivili van mostrar una bona imatge ofensiva al primer temps i van pagar cares les errades en defensa i les moltes faltes a la represa. Per a Dani Raya, que ha tornat a disputar un partit oficial un any després de la lesió al genoll, aquest serà l'aspecte més determinant.\nEl VPC s'ha reforçat amb jugadors de casa que han tornat al país, com el jove Pep Arasanz, que ha jugat les dues darreres temporades a l'Exeter Chiefs Academy d'Anglaterra. Internacional sub-20 amb Espanya, encara no ha decidit amb quina selecció jugarà en categoria absoluta.\nEl proper compromís de lliga serà al camp d'un dels eterns rivals, el Tarascó. El quinze andorrà buscarà en el primer derbi de la temporada sumar els punts que se li van escapar diumenge a l'Estadi Nacional.


Noves formes de buscar feina | - Mollet a mà\nDijous, 29 de gener de 2015 | 14:15h\nVet aquí que una vegada hi havia empreses que contractaven treballadors per a tota la vida, amb un contracte fix i horaris regulars. En els últims anys, però, el mercat laboral ha canviat: apareixen noves professions i augmenta la competència entre les empreses, que prioritzen la flexibilitat.\nI és que avui les organitzacions cada vegada valoren més la capacitat d’organització i la iniciativa dels treballadors. Busquen persones polivalents, aquelles que tenen unes competències (habilitats) fàcilment transferibles a diferents ocupacions, ja que molts llocs de feina estan en transformació contínua.\nEl mercat laboral canvia i la manera com busquem feina no pot ser la mateixa que fa uns anys. El nostre currículum ha de destacar, reflectint eficaçment els nostres coneixements i aptituds, especialment aquelles que està buscant l’empresa on ens adrecem. També hem de ser conscients que els processos de selecció ja no són els mateixos: a les entrevistes ens poden sorprendre amb preguntes que no esperem i ens poden posar a prova realitzant alguna activitat que posarà en joc les nostres competències (habilitats) reals.\nI com ho podem fer per sintonitzar amb aquesta nova realitat? L’Ajuntament, a través d’EMFO, ha posat en marxa nous tallers de recerca de feina perquè els ciutadans aprenguin a posar en valor els seus punts forts, aquells que encaixen amb les necessitats actuals de les empreses.\nTambé es treballen nous models de candidatura, recursos per extreure informació de les ofertes de feina, o estratègies per superar els nous processos de selecció. Un altre factor a tenir en compte són els nous canals de recerca de feina, com les xarxes socials de professionals o la xarxa de contactes: potser no ho saps, però resulta que tens un veí que coneix bé l’empresa a on aniràs a fer la pròxima entrevista de feina.\n“Aquesta formació ens ha servit de molt”, diuen els participants del “Sintonitza’t”, els nous tallers de recerca de feina dels serveis municipals d’ocupació (EMFO). Alguns d’ells ja han començat a treballar i agraeixen el suport rebut. A EMFO tots els ciutadans hi trobareu recursos i assessorament per optimitzar la recerca de feina i millorar les vostres possibilitats d’èxit!


Avui, Sant Andreu, Entrevista al Diari de Girona i més! | www.elsamicsdelesarts.cat\nAvui, Sant Andreu, Entrevista al Diari de Girona i més!\n1) ha arribat el dia. Aquesta nit a les 22.00 serem a la Festa Major de Sant Andreu, el barri on tenim el nostre local! Serà com estrany agafar la furgoneta, fer 3 minuts de cotxe i ja ser a lloc (“Ja heu arribat”, dirà la Maria). De ben segur que serà una nit especial. Avisem que serà un concert una mica atípic, sense gaires presentacions i més centrat en la música. Aquests últims mesos hem anat aprenent que en espais una mica grans és difícil allargar massa les presentacions. La cosa funciona molt millor si anem per feina. Eps! Serà la primera vegada que sonaran algunes cançons del nou disc! Per a aquells que no tingueu clar com arribar-hi, us deixem aquí l’adreça via Google Maps.\n2) Avui una magnífica entrevista de la Marta Pallarès pel Diari de Girona. Sou de Girona? Aneu al bar i feu-hi un cop d’ull o aneu el quiosc. No sou de Girona? AQUí!\n3) Avui no podiem marxar sense explicar-vos un parell de cosetes més. La escena és aquesta: ens aixequem ahir a les nou per a assajar i obrim l’ordinador. Encara amb les llaganyes als ulls veiem que l’Enric Xicoy ha fet un post dels que marcaran època sobre Els Amics de les Arts. Per gaudir totalment de l’experiment heu de seguir aquests passos.\nPrimer mireu aquest video:\nI un cop l’hagueu vist cliqueu aquí i mireu aquest altre video.\n3) I per acabar una tongada d’entrevistes! Cliqueu aquí per sentir l’entrevista que en Dani i en Ferran van fer pel programa Murmuri i aquí per sentir la que en Joan Enric va fer per Ràdio Sant Just Desvern.\n« L’anunci d’aquest Nadal: Freixenet tremola. Si una nit de tardor un amic… »\nData : Desembre 7, 2009\nEnric Xicoy i Comas (10:30:37) :\nDoncs imagineu-vos jo que em llevo al matí i ja tinc en Pol que comença amb “elcovaravinxi;elcovaravinxi,elcovaravinxi…” i els altres dos ja s’hi enganxen al darrere…\nAlbert (10:35:54) :\nFelicitats! esteu llençats, aviat us haurem de venir a veure al Palau St. Jordi…\nAnna (11:30:54) :\nQuin fart de riure amb els xiquets de l’Enric, els heu de fitxar! L’escena on el Pol (?) va tan accelerat cantant “elcovarinxi, elcovaravinxi” que s’hiperventila i cau fulminat és boníssima… espero que s’hagi recuperat!\nMarta (14:58:00) :\nGràcies per l’entrada! Encara que l’entrevista no tingui cap mena de gràcia (i menys comparant-la amb els miniAmics), m’ha fet il·lusió!\nRamon (13:47:07) :\nMolt canyero el concert d’ahir : )


tercera.cat: Rivals de 'play-off': 41 equips amb bitllet i 4 campions\nRivals de 'play-off': 41 equips amb bitllet i 4 campions\nQuan queden tres setmanes de competició als 18 grups de Tercera Divisió, seguim fent una ullada als possibles rivals que es trobaran al play-off d'ascens el Prat i els altres tres escollits de la nostra lliga. Un total de 41 equips (de 15 grups diferents) ja han confirmat plaça a la promoció d'ascens, i ja tenim quatre campions (el Prat, un d'ells). Els repassem, grup a grup.\nArroyo i Jerez (verd-i-negre), equips extremenys en play-off // Josete - elperiodicoextremadura.com\nOnze equips aconseguien bitllet el cap de setmana passat i tres més guanyaven la lliga. Es tracta del Prat, campió català; i de l'Atlètic Saguntí valencià i el Zamora castellà. Acompanyaran el San Sebastián de los Reyes madrileny (campió fa dues setmanes) a la ronda de campions del play-off. Quatre grups ja tenen els quatre bitllets assignats (falta ordenar els equips) i tan sols queden dues lligues sense cap equip amb bitllet: són als grups d'Andalusia oriental (9) i el navarrès (15). Amb tot, ja s'han repartit més de la meitat de bitllets per a la promoció d'ascens. Aquest és el quadre amb els quatre primers classificats de cada grup ara mateix:\nEn vermell: amb bitllet | En blanc sobre fons negre: posició final aconseguida // tercera.cat\nCom que ja tenim definida una plaça al grup català de Tercera, repassem possibles rivals.\nPossibles rivals del Prat a la ronda de campions (factor camp a sortejar):\nAnalitzem tot seguit la situació grup a grup.\nGRUP 1 (Galícia)\nQueden dues places per confirmar l'accés al play-off. Amb Boiro i Cerceda (rival del Llagostera el 2011) ja amb bitllet i lluitant frec a frec pel títol (empatats a 68 punts), tenen a prop l'accés a la promoció el Deportivo B (o Fabril, rival del Cornellà al play-off de 2013) i el Choco, quart. Queden 9 punts en joc i el Villalbés, cinquè, i el Barcó, sisè, són 6 punts per sota de la zona noble.\nGRUP 2 (Astúries)\nEl Caudal (rival del Sabadell el 2007), el Langreo i l'Avilés continuen amb bitllet, i els primers són a un triomf de ser campions: el Caudal té 6 punts més que el Langreo. La lluita per la quarta plaça és molt intensa: hi ha hagut canvi de propietari de la plaça. Ara hi tenim el Marino de Luanco, que té un punt més que el Tuilla (rival de la Pobla el curs passat). El Colunga i l'Oviedo B són a 3 punts o menys de la zona noble.\nGRUP 3 (Cantàbria)\nContinua el grup cantàbric amb els quatre equips decidits... però sense repartir places: El Laredo (rival de la Pobla el 2012), líder, té un sol punt sobre la Gimnástica de Torrelavega (rival del Santboià el 2008), i només dos més que el Racing B. El Cayón, quart, apunta a quedar-se amb la plaça: és 6 punts per sota de la tercera plaça.\nGRUP 4 (Euskadi)\nEl Zamudio, líder del grup ja amb bitllet, manté 5 punts sobre el segon, un Bermeo que es podria sumar a les confirmacions aquest cap de setmana. El Lagun Onak, tercer, i el Balmaseda, quart, estan separats per tres punts... però és que aquests últims, quarts, tenen els mateixos que el Vitoria, cinquè amb aspiracions d'acabar entrant.\nGRUP 6 (País valencià)\nL'Atlètic Saguntí s'ha proclamat campió del grup quan queden tres jornades per al final. Les altres places es mantenen: l'Elx Il·licità (que tombava l'Olot a la ronda de campions de 2013) és segon, tan sols un punt per sobre de l'Ontinyent. Els dos equips són a un triomf de ser de play-off. A la quarta plaça, un front obert, continua sent-hi el Castelló de Kiko Ramírez, amb tres punts de coixí sobre el Vila-real C, cinquè.\nL'Atlètic Saguntí celebrava diumenge el campionat // Atlético Saguntino\nGRUP 7 (Comunitat de Madrid)\nEl San Sebastián de los Reyes continua guanyant i sumant punts al capdavant, ja amb el bitllet i el títol assolit. S'apropen al play-off el Navalcarnero, segon, i el Pozuelo de Alarcón, ara tercer. El quart, l'Atlètic de Madrid B, té ara dos punts més que el San Fernando i tres més que la Unión Adarve.\nGRUP 8 (Castella i Lleó)\nEl Zamora ja és campió de grup quan queden tres partits. Ha aconseguit bitllet i s'ha col·locat a la segona plaça el Palència, superant una Gimnástica Segoviana que també serà a les fases. L'últim bitllet per repartir se'l disputen el quart classificat, el Villaralbo, amb La Bañeza (cinquè un punt per sota) i La Virgen del Camino (sisè tres punts per sota).\nEl Palència ja és de play-off // Antonio Quintero - elnortedecastilla.es\nGRUP 9 (Andalusia Oriental i Melilla)\nEs manté ajustadíssim el grup: els cinc continuen separats... per cinc punts! L'Atlético Mancha Real i l'Atlético Malagueño (filial del Malàga) continuen colíders (77 punts), amb quatre punts de marge sobre El Ejido 2012 i cinc més que El Palo, quart. Aquests últims, però, tenen els mateixos punts que el Loja.\nGRUP 10 (Andalusia Occidental i Ceuta)\nEl Còrdova B s'apropa al campionat, amb 4 punts més que l'Atlético Sanluqueño (rival del Prat el 2012) i 7 més que l'Alcalá. Els tres primers ja tenen bitllet de play-off, i Sanluqueño i Alcalá lluitaran ara pel segon lloc. Continua quart el San Fernando (rival de la Pobla fa un any), que és a un sol punt de confirmar plaça per a la promoció.\nGRUP 11 (Balears)\nContinuen els tres primers amb bitllet, amb el líder Mallorca B a prop del campionat: els vermellencs tenen 4 punts més que la Peña Deportiva eivissenca, que defensa la segona plaça amb 2 punts més que el Formentera (eliminava la Monta al play-off de 2014). L'altra gran lluita (a part del campionat i la segona plaça) serà el quart lloc. S'hi ha col·locat ara el Mercadal menorquí... però amb els mateixos punts (58) que el Constància, ara cinquè, dos més que el Poblense i el Montuïri i només tres per sobre del Binissalem, que manté opcions.\nGRUP 12 (Canàries)\nJa són tres els equips canaris amb bitllet per al play-off. Al líder Villa de Santa Brígida s'hi han afegit aquest cap de setmana el Las Palmas Atlético (rival del Manlleu el 2012) i el Lanzarote. El filial groc és a tres punts del líder. A la quarta plaça continua el Tenisca, que ho té tot de cara per ser a les fases d'ascens: té 6 punts més que Las Zocas i El Cotillo, cinquè i sisè respectivament.\nGRUP 13 (Múrcia)\nDe cop dos equips murcians ja tenen bitllet per a la promoció: són el líder Lorca Deportiva i l'Águilas, segon a tres punts dels de Llorca. Més oberta està la lluita pel tercer lloc (i pels dos bitllets que queden per assignar). El Mar Menor i El Palmar són en zona noble, els dos amb 60 punts... només dos per sobre del Yeclano Deportivo i 4 sobre La Unión.\nEl Lorca Deportiva també disputarà el play-off // lorcadeportiva.es\nGRUP 14 (Extremadura)\nEls quatre bitllets per al play-off ja s'han assignat al grup extremeny, que continua tenint el líder Extremadura UD (eliminava l'Espanyol B al play-off de 2012) amb tot de cara per ser campió. Els d'Almendralejo tenen 5 punts de marge sobre el Badajoz (ja classificat) i el Jerez (botxí de l'Europa al play-off del curs passat), que s'hi ha sumat aquesta setmana. Tres punts per sota del segon i del tercer hi ha l'Arroyo, que també ha confirmat ja plaça.\nGRUP 15 (Navarra)\nEl grup navarrès continua sense cap confirmació... però amb els dos primers, Osasuna B i Atlético Cirbonero, a un triomf de confirmar el play-off. Els dos equips, separats per un punt, es disputaran el campionat. Tres equips opten a les altres dues places, amb la tercera plaça com a premi principal. L'ocupa ara la Mutilvera (rival de l'Europa el 2014), un punt per sobre del Cortes... que té els mateixos punts que el San Juan, cinquè.\nGRUP 16 (La Rioja)\nEl grup de La Rioja ja compta amb la quarta confirmació, i té ara el gran al·licient de la lluita pel campionat i pel tercer lloc. El líder SD Logroñés manté el Calahorra, segon, dos punts per sota. L'Haro Deportivo, tercer, té el Náxara, últim passatger confirmat per al play-off, tan sols tres punts per sobre.\nEl Náxara s'enduia l'últim bitllet del grup de La Rioja // Sergio Martínez - larioja.com\nGRUP 17 (Aragó)\nEls dos equips aragonesos confirmats viuen ara una intensa lluita pel campionat: l'Andorra, líder, té un sol punt sobre el Deportivo Aragón, filial del Saragossa. Falten per confirmar dues places més. Ho té de cara el Teruel, tercer, amb quatre punts sobre el cinquè. A la quarta plaça continua el Tarazona. L'Ejea (rival de la Pobla el 2012), cinquè, continua a tres punts de la zona noble.\nGRUP 18 (Castella-la Manxa)\nEl Conquense (que eliminava el Manlleu el 2013), líder, ja era de play-off, i té aquesta setmana dos acompanyants més a les fases d'ascens, l'Almagro i l'Azuqueca (rival de l'Hospi el 2010). I compte perquè tots dos equips són a tan sols 3 punts del líder, obrint el campionat quan queden tres jornades. L'Almansa es manté quart, ara amb el Quintanar del Rey, cinquè, 4 punts per sota.\nEl Prat ja és campió // Paco Carrasco - AEPrat.com\nAmb el Prat ja campió des d'aquest diumenge, al grup català de Tercera hi ha una doble incògnita: quins tres equips l'acompanyaran? I com es repartiran les tres posicions a assignar? Les tres places tenen quatre aspirants (Europa, Gavà, Monta i Vilafranca), i aquest cap de setmana dos ja poden confirmar bitllet. Són l'Europa i el Gavà. Per ser de play-off, als graciencs els cal guanyar diumenge (contra el Júpiter) i que el Vilafranca no hagi guanyat al migdia al Narcís Sala; als gavanencs també els cal guanyar (a Rubí) i que el Vilafranca hagi perdut al camp del Sant Andreu. Si no es donen els condicionants, caldrà esperar a la penúltima o última jornada per a les certificacions de play-off. A la penúltima, de fet, tenim un duel directe, el Vilafranca-Monta, que serà emès en directe a les televisions locals, al Futbol en joc de La Xarxa (diumenge 8 de maig a les 12'30h).\nEl Sabadell B va deixar d'optar al play-off després que el primer equip (a Segona B) es quedés sense opcions de ser al play-off d'ascens a Segona. Si els de José Solivelles acabessin el curs entre els quatre primers aniria al play-off com a quart classificat el cinquè.\nLes lligues als 18 grups de Tercera finalitzaran el cap de setmana del 14 i 15 de maig.\nEl dilluns, 16 de maig se celebrarà primer sorteig a la seu de la RFEF, que definirà la ronda de campions (9 enfrontaments a doble partit que donaran els 9 primers ascensos, entre els campions de grup) i la primera eliminatòria entre els 54 equips que finalitzaran segons, tercers i quarts. Aquest primer assalt es disputarà els caps de setmana del 21-22 i 28-29 de maig.\nEl 29 de maig, per tant, tindrem 9 equips ascendits a Segona B i 36 equips que aniran a la segona eliminatòria (els 27 vencedors de la primera + els 9 campions derrotats a la ronda de campions, que cauen repescats). El 30 de maig se sortejarà la segona eliminatòria, que es disputarà el 4-5 i 11-12 de juny.\nSerà el 13 de juny quan els 18 equips supervivents coneixeran els nou duels decisius de la tercera eliminatòria. Aquesta, que es disputarà el 18-19 i 25-26 de juny, servirà per conèixer els altres 9 equips ascendits a Segona B.\nEtiquetes: #3div5, #futbolcat, 2015/2016, Anàlisi, J35, play-off\nyo 28 d’abril de 2016, a les 17:37\njodido con mucho filial


Tornen les activitats esportives a Alborache – tucomarca.com\nHomeSeccióAgendaTornen les activitats esportives a Alborache\n15 juny, 2020 Redacción Agenda, Alboraig, Canal Salut, Covid-19, Esports, Infraestructures, La Comarca, La Foia de Bunyol-Xiva, Poliesportiu, Política, Secció, Successos 0\nAmb la Comunitat Valenciana en la fase 3 de la desescalada des d’aquest dilluns 15 de juny, l’Ajuntament reprèn les propostes d’activitat física per als veïns i veïnes.\nL’Ajuntament destaca la importància de seguir les recomanacions sanitàries per prevenir situacions de perill i garantir la seguretat de les persones participants.\nAlborache Actiu, el programa de promoció de l’activitat física i la pràctica esportiva de l’Ajuntament d’Alborache, reprèn la programació municipal esportiva amb el començament de la fase 3 de la desescalada, a partir del 15 de juny.\nLes activitats i horaris proposats són els següents:\nLes classes començaran el dilluns 15 de juny i ja es poden formalitzar les inscripcions:\nGym i jiu jitsu: al pavelló municipal.\nWorkout i Salsation: contactar amb l’Ajuntament. Telèfon 962.516.002.\nPer crear un ambient segur per a la pràctica esportiva cal tenir en compte les recomanacions d’higiene i distanciament social de les autoritats sanitàries. A tall de resum:\nAcudir a les classes amb puntualitat.\nUtilitza mascareta sempre que sigui possible, i en les entrades i sortides a les instal·lacions.\nRentar-se les mans amb gel hidroalcohólico i desinfectar el calçat a l’entrada.\nNo sortir de casa si es tenen símptomes compatibles amb la COVID-19, o s’ha estat en contacte amb una persona que hagi resultat com a positiva (o possible positiva) en COVID-19.\nSeguir les indicacions dels monitors / entrenadors.\nEl regidor d’Esports d’Alborache, Jordi Manrique, convida als veïns i veïnes a tornar a exercitar-se i a estar actius. “Després de les setmanes de quarantena, en què molts hem pogut fer poc esport o activitat física, l’obertura d’espais i activitats municipals és una bona oportunitat perquè cadascú, des dels seus possibilitats físiques i de manera gradual, vaga augmentant l’activitat . El nostre objectiu és que els nostres veïns i veïnes tinguin diferents possibilitats per divertir-se i seguir actius, ja que això redunda en la seua salut i benestar “.\n25 maig, 2020 administrador Camp de Túria, Canal Salut, Infraestructures, La Comarca, L’Eliana, Medi Ambient, Política, Secció, Successos 0\nPost també disponible en: CastellanoEl Partit Popular de L’Eliana ha iniciat, en les seves xarxes socials, una campanya per promoure la compra al comerç local. Sota el lema “Comprem al poble, comprem a L’Eliana”, els […]


Reclamem als grups del Congrés que acordin eliminar la plusvàlua municipal – Cambra de la Propietat Urbana de L'H\nContinua sent un dels nostres cavalls de batalla perquè l’impost perjudica clarament els propietaris.\nEl juliol passat es va demanar entrevista als següents grups parlamentaris: el PP, el PSOE, Grup Parlamentari Confederal d’Unidos Podemos-En Comú Podem-En Marea, Ciutadans, ERC, EAJ-PNB i el Grup Mixt. D’aquests, de moment, els únics que han rebut els representants de les Cambres –el president de la Confederació, Ángel Merino; i el Secretari General, Miguel Ángel Sánchez Fraile- han estat el PP, el PSOE, Ciutadans i ERC.\nEls portaveus de les Cambres han qualificat de cordials i properes totes les reunions, durant les quals, a banda de donar a conèixer l’entitat, van fer saber als diputats que l’impost de la plusvàlua municipal es basa en una fórmula de càlcul “totalment anticonstitucional”. Ho ha posat en evidència la crisi, quan els ajuntaments han volgut cobrar l’impost tot i que les propietats, majoritàriament, s’han venut per un preu inferior al que s’havien comprat i per tant no havia benefici pel propietari sinó pèrdua. Més enllà, però, la Confederació demana l’eliminació de l’impost, que només grava l’increment de valor d’un terreny, tenint en compte que sobre la propietat immobiliària recauen tota mena d’impostos: el de Transmissions Patrimonials i Actes Jurídics Documentats; l’IBI, l’IRPF, l’Impost de Societats… en alguns casos amb motiu de la transmissió de la propietat i en altres, senzillament pel fet de ser tan sols propietari d’una finca.\nÉs davant aquest allau impositiu que les cambres catalanes i espanyoles demanem que desaparegui l’impost de la plusvàlua que gestionen els ajuntaments i que sigui la Hisenda pública o les Diputacions els que ingressin directament als consistoris part de la recaptació que obtenen dels immobles per les compravendes en IRPF i/o Impost de Societats.\nEn fase de negociacióEls representants de la Confederació esperen la resposta de la resta de grups del Congrés. Tanmateix, esperen que el PP els faciliti el text legal que estan negociant amb la Federació Espanyola de Municipis i Províncies (FEMP), Ciutadans i el PSOE.Aquest text preveu que se l’elimini el pagament en cas que no existeixi plusvàlua o benefici (tal com recullen les sentències del TC). En el cas que hi hagi benefici, es determinarà l’aplicació de nous percentatges, que variaran en funció del període de generació de la plusvàlua. Finalment, serà el preu de l’escriptura el que es tingui en compte per a l’operació, tot i que possiblement s’atorguin facultats inspectores als ajuntaments, que podrien revisar el valor aplicable per a calcular el benefici.


espaifotografic | Una càmera de codi obert\ngael — dijous, 10 de setembre de 2009 @ 8:00\nEl departament de fotografia computacional de la Universitat d’Stanford ha dut a terme la idea de crear una càmera de codi obert, és a dir, que els usuaris que ho desitgin puguin corregir i ampliar les seves característiques.\nEl concepte és el mateix que en el cas del programari de codi obert, com el navegador Firefox o l’editor d’imatges Gimp, en què hi ha programadors que contribueixen als projectes escrivint petites parts de codis que milloren algunes prestacions o n’inclouen de noves. D’aquesta manera tindríem una càmera que no es limitaria a fer el que el seu fabricant ha decidit i dissenyat.\nL’equip, dirigit per Andrew Adams i Marc Levoy, pretén publicar d’aquí a un any aproximadament el sistema operatiu de la càmera sobre el qual funcionaran les utilitats que es vulguin programar. A partir d’aquest moment els programadors que ho desitgin podran millorar o corregir aspectes del propi sistema operatiu i crear algoritmes, utilitats i aplicacions per a la càmera. Hi haurà accés al hardware (velocitat, obertura, flaix, enfoc, zoom en les càmeres compactes, etc.) amb la qual cosa es podran fer programes automàtics com els que ja ofereixen les càmeres actuals (retrat, esports, nocturn, etc.) però al nostre gust. També es podrà treballar amb la imatge captada pel sensor i aplicar-li els algoritmes i filtres que ens agradin o combinar-les entre elles.\nPer exemple, es podrà programar una forma de processar els fitxers RAW per a què sigui la càmera la que, directament en el moment de fer la foto, generi un JPEG amb el tractament que vulguem. Una altra idea podria ser la d’incorporar o configurar diversos processats, com els presets del Lightroom.\nEls autors del projecte posen com exemple la generació d’una imatge d’alt rang dinàmic a partir de dues fotos tirades a pols: el software de la càmera alinea la imatge “fosca” i la “clara” i les combina com en els HDR. També es podria fer que la càmera muntés automàticament panoràmiques amb major o menor exactitud. Potser fins i tot una mena d’Startrails senzill. O programar la sincronització del flaix de la manera que nosaltres volguem per a un cas determinat. O ajustar el balanç blancs amb un comptagotes. O bé programar que quan visualitzem una fotografia a la pantalla LCD i pitgem el botó X es faci un zoom al 100% per mirar ràpidament si està enfocada o moguda. O visualitzar les fotos com en una galeria amb efectes per passar d’una imatge a la següent. O fer una exposició de diversos segons movent el zoom de forma contínua i disparar el flaix tres cops repartits al llarg de l’exposició.\nNaturalment aquests conceptes es podran aplicar a la captura de vídeo i a la captura combinada de foto i vídeo.\nDe moment això és només un projecte i tota la feina s’està fent sobre la Camera 2.0 o Frankencamera com l’han volgut batejar (encertadament, diuen ells), és a dir, un conjunt de components connectats a un ordinador. De fet, la càmera consta d’una placa base Texas Instruments que executa Linux, la imatge la genera el mateix xip que el dels telèfons Nokia N95, l’objectiu és Canon i el cos l’han construït a la pròpia universitat. Tot això ensamblat i connectat a un ordinador és la encara incòmoda càmera sobre la qual treballen.\nDarrere de l’equip d’investigació i desenvolupament hi ha el suport d’empreses com Nokia, Adobe, Kodak i Hewlett-Packard i l’objectiu és que, un cop desenvolupat el sistema operatiu, es pugui implementar en càmeres comercials el cost de les quals no superi els 1000 dòlars.\nNomés com a curiositat i per a qui no sàpiga massa de què va la fotografia computacional (que és un tema molt extens), aquest departament de la Universitat d’Stanford ha desenvolupat una matriu de 10×10 càmeres que, combinades poden capturar videos de més de 6000 píxels d’ample o disparar-les alternativament per a enregistrar imatges a més de 3000 fps, o disposar-les en l’espai per a captar informació tridimensional.\nFont: Universitat d’Stanford.\nWarning: file_get_contents(https://graph.facebook.com/?ids=http://www.espaifotografic.cat/2009/09/una-camera-de-codi-obert/): failed to open stream: no suitable wrapper could be found in /home/espaifo1/public_html/espaifotografic.cat/wp/wp-content/themes/espaifoto2011v23/functions.php on line 814\n← Català-Roca a Cuenca\nCatalan Photography Project →


El Flam 0% Matèria Grassa de Llet Nostra és per gaudir-ne sense remordiments. Preparat al bany maria Cuit lentament perquè gaudeixis de la seva textura i del seu sabor de sempre. Tasta'l, és únic.\nLlet desnatada, clara d’ou, sucre, llet desnatada en (amb n) pols, caramel (sucre, xarop de fructosa i glucosa i aigua), fibra dietètica, aroma i colorant (carotens). Conté ingredients no procedents de cooperatives catalanes.\nSense cacauets *\nSense fruits secs **\n* Cacauets i productes a base de cacauets.** Fruits amb closca: ametlles, avellanes, nous, anacards, pacanes, castanyes, pistatxos, nous de Macadàmia i nous d’Austràlia i productes derivats.\n532 kJ / 121 kcal\nMés de 200 famílies ramaderes d’arreu de Catalunya formen part de Llet Nostra, una empresa nascuda el 2003 amb l’objectiu de garantir la producció lletera a Catalunya en les millors condicions possibles en un context en què les grans indústries estatals pretenien deixar de recollir llet produïda al nostre país. L’empresa ofereix productes làctics de proximitat etiquetats en català. Aquests dos trets distintius li han permès convertir-se en la marca catalana de referència. Tota la llet que entra dins el circuit productiu de Llet Nostra prové exclusivament de Catalunya i compleix uns paràmetres de qualitat altament estrictes, dels més exigents del mercat. Si la llet crua no té uns requisits molt concrets pel que fa a cèl·lules somàtiques, bacteriologia, greix, proteïna i extracte sec, no pot dur l’etiqueta Llet Nostra. La filosofia empresarial de l’empresa es basa en dos pilars: que els ramaders puguin produir en unes condicions dignes i que els consumidors tinguin a l’abast productes de qualitat, frescos i que conserven les propietats d’origen.\nVeure altres productes de Llet Nostra\nIogurt Vaca nadius 125grs ( x2 unit.)\nIogurt de vaca nadius 125gr (x2unit.)\nIogurt grec 125grs ( x2 unit.)\nIogurt ecològic de Vaca 125grs (x4 unit.)\nIogurt de vaca 125gr (x4unit.)\nIogurt de xocolata 125grs ( x2 unit.)\nMúsics amb mel i mató 117g\nPostres tradicionals catalanes a base de fruita seca, mel i mató, tot de casa nostra.\nQuefir cabra 125grs (x2 unit.)\n6Iogurt de Cabra 125gr (x2unit.)


Avui comença formalment el Cim del G20 a Argentina, el cim d’“els més odiats”. Els líders imperialistes i de les principals potències mundials es reuneixen en un G20 que segurament tingui escasses resolucions en concret. La guerra comercial entre Estats Units i Xina i el canvi climàtic, en el focus d'atenció.\nViernes 30 de noviembre de 2018 | 12:02\nEls líders del món es reuniran a Buenos Aires enmig d’una cruïlla global marcada per les tensions comercials entre Estats Units i potències com Xina i la Unió Europea i per xocs diplomàtics com el qual enfronta a Rússia amb Ucraïna.\nEn les últimes hores va ser arribant a la capital argentina el gruix dels caps d’Estat que integren el G20 -les 20 economies més desenvolupes i emergents-, així com de països convidats (Espanya, com convidat permanent al costat de Xile i els Països Baixos, convidats per Argentina) i els representants d’organismes com a Nacions Unides i el Fondo Monetari Internacional (FMI).\nMentre els mitjans de comunicació transmetien en viu l’arribada de cadascun dels líders mundials a Buenos Aires, ja començaven les primeres reunions de mandataris. El debut de Maurici Macri va ser amb el Primer Ministre de la República de Singapur, Lee Hsien Loong, seguit pel president francès Emmanuel Macron, que enfronta enormes protestes al seu país contra l’augment dels combustibles. A més, va haver-hi una reunió entre els presidents del Consell Europeu i la Comissió Europea, Donald Tusk, Jean-Claude Juncker i Macri abans del Cim.\nTant Argentina com a la Unió Europea "han treballat juntes per recolzar el multilateralisme i un ordre mundial basat en regles", van declarar els líders sense apartar-se un mil·límetre de la correcció diplomàtica, encara que allunyant-se dels nacionalismes encapçalats per Donald Trump. També van destacar la "proximitat de posicions" en fòrums internacionals, "especialment a les Nacions Unides", i van agregar que "comparteixen punts de vista similars quant a la prominència del sistema multilateral, el comerç obert i un ordre internacional basat en normes".\nLa UE i el Mercosur: ara depèn de Bolsonaro\nPel que fa al comerç mundial, els dirigents es van referir a l’acord comercial entre la UE i el Mercosur, "en el qual ambdues parts segueixen molt compromeses", encara que Emmanuel Macron ja va començar a qüestionar en declarar que ara dependrà de com actuï Bolsonaro.\nAl seu torn, i en paral·lel a la reunió, el Banc Europeu d’Inversions va signar amb el govern argentí tres crèdits per finançar projectes d’infraestructura sostenible al país, per un valor aproximat de 225 milions d’euros, als quals s’unirà una subvenció de la UE d’11 milions d’euros.\nLa “farsa inventada pels xinesos”\nDes de la UE també van subratllar el consens "sobre la importància d’abordar el canvi climàtic”, punt sobre el qual difícilment s’arribi a bon port davant el poder de veto de Trump, per qui no es tracta més que de “farsa inventada pels xinesos”.\nSobre aquest tema, també va donar declaracions el secretari general de l’ONU, António Guterres, qui va reclamar que els líders del G20 adoptin compromisos més ambiciosos per lluitar contra el canvi climàtic, un fenomen que, va advertir, s’encamina cap a "una situació extremadament difícil".\n"Aquest cim del G20 és molt important perquè antecedeix al COP24 (reunió sobre canvi climàtic de l’ONU a celebrar-se al desembre en Katowice, Polònia)", va dir Guterres en una conferència de premsa a Buenos Aires, on participarà del cim del G20. El secretari general de Nacions Unides va advertir que el canvi climàtic "corre més ràpid del que esperàvem" i es preveu que es converteixi en "una situació extremadament difícil".\n"Estem fent consultes a tot el món, fins i tot en preparació de la COP24. Estem demanant a tots un sentit constructiu de compromís per evitar una divisió, que seria dramàtica", va sostenir, òbviament al·ludint al negacionisme de Trump sobre el tema.\nD’altra banda, Tusk, Junker i Macri, encara que sembli acudit, van declarar promoure la democràcia i els drets humans, drets violats sistemàticament per tots i cadascun dels mandataris que es reuneixen en el G20, sent el cas més paradigmàtic el del capdavanter d’Aràbia Saudita, Mohamed Bin Salman, autor intel·lectual de l’assassinat del periodista dissident Jamal Khashoggi, i responsable del genocidi a Iemen. Però no menysprear en aquest “camp” la tasca que porten avanci Rússia, Estats Units, França, Alemanya, Regne Unit, i segueixen les signatures, en la guerra a Síria, la massacre en Palestina, els conflictes i les fams a Àfrica i Mig Orient, per no parlar dels estralls econòmics que provoca el FMI i les seves polítiques d’ajust en països com Grècia i l’amfitriona del Cim.\nMés enllà dels somriures per a la foto, els regals i el protocol, que van costar a l’Estat argentí 3 mil milions de pesos, el G20, que formalment comença avui, ja va donar els seves primeres relliscades quan es va conèixer en la tarda del dijous que Trump, des de l’avió, va suspendre a través de twitter la seva trobada bilateral amb Vladimir Putin per la crisi amb Ucraïna a causa de les detencions de bucs ucraïnesos per part de Moscou en el mar Negre.\nDescartada la reunió amb Putin, la trobada que centrarà el protagonisme en l’agenda de Trump serà el sopar que mantindrà el dissabte amb XiJinping, en la qual podrien acostar postures per frenar la seva guerra comercial. "Estem molt prop de fer alguna cosa amb Xina, però no sé si vull fer-ho", va assegurar Trump abans d’abandonar la Casa Blanca.\n"Crec que Xina vol arribar a un acord, i estic obert, però francament, m’agrada l’acord que tenim ara", va agregar. Al juliol havia acusat a Xina de mantenir un excessiu superàvit comercial amb EUA i va imposar aranzels a les exportacions xineses per valor de 250.000 milions de dòlars.\nSegons el diari The Wall Street Journal, l’acord que negocien EUA i Xina consistiria que Washington s’abstingui d’imposar nous aranzels mentre el Govern xinès es planteja grans canvis en la seva política econòmica, com la fi de les restriccions a la compra de productes agrícoles i energètics nord-americans.\nPerò Trump sembla escèptic sobre els beneficis d’un pacte, i li preocupa que cedir davant Pequín ho faci semblar feble, d’acord amb el Journal.\nL’agenda de Trump a Buenos Aires inclourà a més una reunió bilateral el divendres amb el president argentí, Maurici Macri, i s’espera que el mandatari també participi en la signatura del renovat acord comercial entre EUA, Mèxic i Canadà, conegut com a T-MEC. Trump es reunirà també amb la canceller alemanya, Angela Merkel; els primers ministres de Japó, Shinzo Abe, i de l’Índia, Narendra Modi; i mantindrà converses informals amb els presidents sud-coreà, Moon Jae-in, i turc, Recep Tayyip Erdogan.\nNascut en 1999 com una reunió tècnica de ministres de Finances i presidents de Bancs Centrals, en 2008, en plena crisi financera global, el G20 es va convertir en el major fòrum polític i econòmic del món, els membres del qual representen el 85 % del producte brut global, dos terços de la població i el 75 % del comerç internacional. No obstant això, cada vegada s’assembla més a una pela buida que a un cim amb avanços concrets. Però el teló ja s’ha aixecat i la ingerència imperialista ja està al nu. Que comenci la farsa que el govern argentí ja es va encarregar de militaritzar l’escenari.\nCanvi climàtic / Acords comercials / Xina / Estats Units / Unió Europea / En Català / Donald Trump / Mauricio Macri / G20 / Internacional\n1Anasse Kazib, ferroviario francés y militante del NPA, amenazado de muerte por la extrema derecha\n2Francia: Se abre la caza a los musulmanes y a los “islamo-izquierdistas”, el gobierno es responsable de ello


Responsabilitat Global: Que bé que viu el "controla d'or"\nAquests dies del pont de la Puríssima han estat marcats per la crisi dels controladors aeris, és a dir, la vaga encoberta que aquests han portat a terme fent-se passar per malalts amb la intenció de queixar-se de la seva situació laboral provocant el caos aeri i el tancament dels aeroports.\nLa irresponsabilitat dels controladors aeris ha estat enorme. Cap col·lectiu de treballadors no hauria de poder causar en la defensa dels seus interessos un mal tan gran, tan mancat de proporcionalitat.\nEls controladors aeris tenen uns salaris enormes, uns 340.000 euros de mitjana anual als quals se sumen una gran quantitat d'hores extra que poden arribar a doblar el salari. Les seves condicions laborals deuen ser de les millors del mercat. Aquests avantatges es deuen al fet que són insubstituïbles: no n'hi ha de disponibles en el mercat. Així, quan el sector de la navegació aèria anava bé van poder anar obtenint una part important del pastís, amb la complicitat de tots els governs en diferents èpoques, mentre que ara s'han convertit en un obstacle a la reducció de costos operatius.\nEn plena crisi i amb tanta gent sense coixí social, i amb una pobresa creixent, fa mal contemplar els privilegis que aquests controladors defensen. Potser n'hem de dir Controla d'Or.\nNo s'ha dit tot. Han sortit algunes dades sobre la seva feina i remuneració. N'hi ha una sobre la qual ningú no ha parlat. Si per entrar-hi s'havia de seguir un curs de 9 mesos a AENA, com es feia la selecció per a entrar a formar part d'aquests escollits? Tenint en compte que estem parlant d'un sector regulat i d'una empresa pública, és molt important que, a més de la transparència en salaris, també es transparentin les possibles influències.\nEls sindicats de classe han sortit ràpidament per a explicar que ells no estan darrera d'aquesta acció, posant l'èmfasi que no la comparteixen. Han aprofitat per atacar el model de sindicats corporatius, que formulen unes demandes que no quadren amb l'interès comú o el bé general. Han fet bé els sindicats de sortir a protegir-se!\nL'impacte econòmic no es redueix a l'afectació dels turistes i altres viatges, i del sector aeri i turístic. Hi ha altres impactes a mitjà termini al voltant de la imatge de país: la capacitat d'organitzar esdeveniments mundials, congressos, etc., queda afectada per incidents d'aquesta mena.\nLa militarització ha estat una mesura efectiva que ha demostrat la capacitat de reacció de govern, tant davant la població local com davant el món. Segurament el govern hagi recuperat punts entre votants. Mai en democràcia s'havia decretat l'Estat d'Alarma; ha estat, doncs, una reacció contundent. Però també ens hem de preguntar si en una democràcia cal fer ús dels militars per a redreçar una situació creada per quatre eixelebrats. No hi havia altres maneres de resoldre el conflicte? Potser també es volia aprofitar per tenir contents els militars mostrant que serveixen per a alguna cosa? Potser se'n deriven altres intencionalitats en mostrar que l'exèrcit pot sortir al carrer en qualsevol moment? Compte perquè no es pot jugar amb foc.\nPerò és ben probable que les responsabilitats no s'acabin en els controladors. És impensable que amb la publicació del Decret que el ministre Blanco va fer el dia abans no tingués plena consciència del que estava provocant. És acceptable que el govern vulgui acabar amb els privilegis d'aquest sector, però tot sembla apuntar que el govern ha portat els controladors a una trampa: si volen defensar els seus interessos que ho mostrin davant tota la ciutadania, provocant un conflicte en el qual perdin qualsevol suport social i el govern els pugui aixafar.\nMai sabrem si aquesta hipòtesi és correcta, tot i que no cal ser gaire intel·ligent per a imaginar que difícilment pot ser d'una altra manera tal com s'han encadenat els fets. O potser sí que ho sabrem: si wikileaks publica algun cable... Com ens agradaria que es fessin públiques converses governamentals sobre l'afer!\nNota: aquest article continua en aquest altre: Complementant la reflexió sobre els controladors\nPD: És interessant valorar la postura d'un controlador aeri que no comparteix l'actitud dels seus companys. Francisco Capella diu al seu bloc: Durante mucho tiempo advertí a mis compañeros de que se estaban pasando y que estaban generando un sistema insostenible, pero obviamente no me hicieron ningún caso y continuaron los excesos y abusos.\nPD: Els controladors aeris europeus donen suport als espanyols i amenacen amb més accions\nEtiquetes de comentaris: articles, crisi, espanya, laboral, males pràctiques, RSA, sector turístic


L'Ajuntament de Paiporta felicita 170 xiquetes, xiquets i persones majors del poble | Valencia Extra\nL'Ajuntament de Paiporta felicita 170 xiquetes, xiquets i persones majors del poble\nLa iniciativa de l’Agència de Promoció del Valencià AVIVA ha comptat amb Dani Miquel, Ramonets i Almudena Francés, i continua en marxa\nL’Ajuntament de Paiporta ha volgut estar al costat del veïnat del poble en aquests temps de confinament, especialment, amb aquelles persones a les quals se’ls fa més dur l’aïllament. Així, a través de la iniciativa de l’Agència de Promoció del Valencià AVIVA, ha felicitat els aniversaris a totes aquelles persones menors de 12 anys i majors de 75 que ho han sol•licitat, amb l’enviament de vídeos personalitzats a càrrec d’artistes com Dani Miquel, Ramonets i la narradora Almudena Francés. En total, 159 xiquetes i xiquets i 11 famílies de persones majors han rebut els vídeos.\nPer a rebre les felicitacions, aquelles persones interessades s’han de dirigir per correu electrònic a l’adreça aviva@paiporta.es indicant el nom de la criatura o la persona major, la data del seu aniversari i un telèfon de contacte. La campanya continua oberta i seguirà així mentre dure el període de confinament a causa de l’alerta sanitària pel coronavirus Covid.19.\nEn el cas dels més menuts i menudes, de la franja d’edat de 0 a 8 anys, ha estat el conta-cançons de l’Alcúdia, Dani Miquel, qui ha expressat els seus millors desitjos en dates tan especials, amb un missatge i una cançó per a cada xiquet o xiqueta. En el tram d’edat de 8 a 12 anys, els encarregats de felicitar han sigut els Ramonets, amb un missatge del seu cantant, Ferran, seguit d’altra cançó en la qual apareixen tots els membres de la banda.\nPer a la gent major, la narradora Almudena Francés realitza una tasca de documentació d’acord amb la família per a saber més coses sobre la persona que compleix anys i, seguidament, la telefona i fa una xarradeta amb ella, expressant-li els millors desitjos i interessant-se pel seu estat de salut. A més, proporciona un vídeo amb imatges de la persona i una breu història de la seua vida, com a record d’un aniversari ben especial.\nAmb aquesta iniciativa, AVIVA i l’Ajuntament de Paiporta volen donar una alegria a les xiquetes, xiques i persones majors del poble, que no poden juntar-se amb familiars, amics i amigues per a celebrar el dia més especial a causa de les restriccions a la mobilitat. El consistori i l’Agència de Promoció del Valencià animen a tota la ciutadania que compleix anys o que té un familiar que en compleix a sumar-s’hi.


Avui divendres 1 de maig, la Passió d’Olesa tancarà temporada 2015. I ho farà amb una representació que viurà de manera especial l’actor Isidre Montserrat, ja que representarà per darrera vegada el paper de Jesús, després de nou anys interpretant-lo. Tancarà així una temporada carregada de novetats, amb estrenes a la direcció i en papers tan importants com el del mateix Jesús, el de Sant Joan o Sant Pere.\nEl president de La Passió d'Olesa, Sam Carrique, ha destacat que s’han complert els objectius marcats a l’inici de la temporada "millorar encara més la qualitat de l’espectacle i aconseguir augmentar també les xifres de públic."\nPer cloure la temporada amb tots els honors, diumenge La Passió també celebrarà el tradicional dinar de col·laboradors, durant el qual s’entregaran els diplomes a aquelles persones que ja fa vint-i-cinc anys que col·laboren amb l’entitat. Durant el dinar hi haurà també una nova edició del concurs sobre coneixements de La Passió.


Nova inscripció - CANICROSS I CAMINADA POPULAR\nInici\t 18-11-2018, 09:00\nEnd\t 18-11-2018, 13:00\nFi reserves:\t 16-11-2018, 23:59\nPreus\t 15,00 € per persona*\n5,00 € - General - Donatiu 10€ (Preu total: 20€)\n10,00 € - General - Donatiu 5€ (Preu total: 15€)\n13,00 € SOCIS Les Guilles (Preu Total: 8€):\n7,00 € SOCIS Les Guilles - Donatiu 10€ (Preu total: 18€)\n12,00 € SOCIS Les Guilles - Donatiu 5€ (Preu total: 13€)\nLes inscripcions es realitzen a través de la web fins el dia 16 de Novembre a les 23:59h. El dia de la cursa al lloc de sortida per la caminada popular de les 7:30h a les 9:00h amb un increment de preu (12€). Les inscripcions per el canicross nomes es realitzen de forma anticipada a través de la web.\nATENCIÓ: Si realitzes la inscripció des de la web, cal que el dia de la cursa portis imprès en alta qualitat el document que rebràs per correu electrònic quan acabis la reserva.\nIMPORTANT: La RECOLLIDA DEL XIP IDENTIFICATIU obligatori per poder participar a la caminada es realitzara el mateix dia de la caminada al lloc de sortida de 7:30h a 9:00h\nSortida del canicross a les 9:00h. Sortida de la caminada popular a les 9:15h a les piscines municipals de FIGARO. El recorregut aproximat és de 6km.\nInici: 20-02-2020, 08:00\nAquest monogràfic, pretén dotar a l'alumne d'uns coneixements i capacitats bàsiques que li permetin iniciar-secen activitats d'excursionisme en terrenys nevats tipus nòrdic sense esquís. El preu es de 50€ per alumne amb carnet federatiu anual adient / 60€ per per alumne sense carnet federatiu anual ( a aquest preu se li haurà d'afegir el cost del carnet temporal). IMPORTANT: Al fer la reserva es realitza el pagament de 50€. Els alumnes sense carnet federatiu anual haurán d'abonar el suplement al inicciar el curs.\nInici: 08-03-2020, 08:00\nRecorregut aproximat de 13 km. senyalitzat. Hi haurà avituallaments, esmorzar, obsequis per totes les participants que compleixin la normativa de la caminada. Caminada només per a dones. Les menors han de anar acompanyades d'una adulta durant tota la caminada.


El festival Faraday es farà per última volta l'any vinent - VilaWeb\nDijous 29.11.2012 18:20\nEl festival Faraday es farà per última volta l'any vinent\nL'organització n'anuncia la desaparició en 'un moment dolç en el pla artístic i d'acceptació' del públic\nLa direcció del festival Faraday de Vilanova i la Geltrú ha anunciat avui que el desè festival serà també el darrer. Sorgit l'any 2002 i consolidat com un nou referent pels devots de la música independent, el Faraday s'acomiadarà l'estiu vinent 'en el moment més alt' de la seva cursa. Sense explicar els motius de la decisió, els organitzadors consideren que han cobert una etapa i s'acomiaden 'amb alegria i amb el convenciment d'haver aportat un granet de sorra a fer culturalment més viva' la ciutat on s'ha fet el festival.\n"Pensem que el Faraday viu un moment dolç a nivell artístic i d'acceptació per part del públic, amb el reconeixement dels mitjans i el suport cada vegada més important d'espònsors i institucions". Malgrat aquesta bona salut, doncs, la direcció considera que s'acaba una etapa i afegeix que "n'han volgut ser conscients" per poder tancar-la "com es mereix".\nLa desena edició vol "estar a l'alçada de la trajectòria", i s'encara "en positiu, amb energia i amb ganes de deixar empremta", expliquen els organitzadors del festival.. Contents amb haver "acostat la música independent a nous públics i haver promocionat un determinat model de fer les coses", la direcció emplaça tots els seus seguidors a l'edició del 2013, l'última, que se celebrarà el 5, 6 i 7 de juliol al Molí de Mar de Vilanova i la Geltrú.


Mataró condemna les accions bèl·liques de Rússia contra Ucraïna, dona suport a la societat ucraïnesa i defensa la pau - Ajuntament de Mataró\nMataró condemna les accions bèl·liques de Rússia contra Ucraïna, dona suport a la societat ucraïnesa i defensa la pau\nLa Junta de Portaveus celebrada ahir, 28 de febrer, va aprovar per unanimitat dues Declaracions inst...\nLa Junta de Portaveus celebrada ahir, 28 de febrer, va aprovar per unanimitat dues Declaracions institucionals sobre el conflicte a Ucraïna: una presentada per tots els grups municipals amb representació al consistori i l’altra de la Federació de Municipis de Catalunya. Avui dimarts 1 de març, a les 19 h, està prevista una concentració de rebuig a la guerra davant de l'Ajuntament.\nLa Declaració institucional presentada pels grups municipals de Mataró és la següent:\n“El passat 24 de febrer, el món va viure amb consternació l’inici de l’atac militar de Rússia contra Ucraïna. Una guerra d’agressió sense cap justificació i en forma d’atac i bombardeigs generalitzats en el que sembla una invasió a gran escala.\nLa disputa entre Rússia i Ucraïna és un conflicte polièdric en el qual els aspectes històrics, culturals, geopolítics i econòmics es creuen. Aquesta gran complexitat requereix una responsabilitat de la mateixa dimensió a l’hora de trobar-hi una sortida pacífica, no només per part dels actors directament implicats sinó també, i molt especialment, per la Unió Europea, per tal de generar espais de negociació, cooperació i acord.\nLa societat catalana està compromesa amb la pau i amb la resolució no violenta dels conflictes, tal com va mostrar de manera massiva les campanyes de solidaritat amb Bòsnia davant del conflicte dels Balcans ara fa 30 anys, de les manifestacions de la Plataforma Aturem la Guerra ara fa vint anys davant de la Guerra d’Iraq, o de les mobilitzacions d’ara fa cinc anys a favor de l’acollida de refugiats derivada de la crisi humanitària provocada per la Guerra de Síria.\nPer tot això exposat, tots els grups municipals de l’Ajuntament de Mataró proposen l’adopció dels següents acords.\nPRIMER.- Condemnar amb la màxima rotunditat aquesta agressió militar per part del règim de Putin, contrària al dret internacionals, als acords de Minsk i a la Carta de les Nacions Unides, que suposa una flagrant vulneració de la sobirania i la integritat territorial d’un estat.\nSEGON.- Exigir la retirada immediata de les tropes russes de territori ucraïnès i el cessament urgent dels atacs”.\nEl text de la Declaració institucional de la Federació de Municipis de Catalunya és el següent:\n“Davant de la injustificada intervenció militar russa sobre el territori ucraïnès, la Federació de Municipis de Catalunya denúncia i condemna aquesta acció militar i la vulneració del Dret Internacional, així com dels acords de Minsk de 2014 i de la Carta de les Nacions Unides per part de la Federació Russa.\nL’atac de les forces russes no té precedents en territori europeu, i comportarà conseqüències humanitàries, econòmiques, polítiques i ambientals, sobre Ucraïna, Europa i també a escala mundial, alhora que posa fi a anys d’esforços per trobar una solució pacífica al conflicte de la regió ucraïnesa de Donbas.\nEls atacs deliberats contra persones i béns civils, i els atacs indiscriminats que maten i fereixen civils, constitueixen crims de guerra.\nÉs per això que exigim el cessament immediat de les hostilitats abans que es multipliqui el nombre de víctimes, així com el retorn de les tropes al territori internacionalment reconegut de la Federació Russa. També exigim retrobar el diàleg per a la construcció de pau.\nApel·lem a la comunitat internacional, en especial a la Unió Europea, a adoptar un paper de mediació per preservar la vida i els drets humans de tota la ciutadania de la regió i ens solidaritzem amb el poble ucraïnès davant d’aquest atac, i especialment amb la ciutadania d’origen ucraïnès que resideix en els nostres pobles i ciutats.\nLa Federació de Municipis de Catalunya ens sumem a la declaració realitzada per altres entitats municipalistes com la declaració del Fons Català de Cooperació al Desenvolupament i la Xarxa d’Alcaldes i Alcaldesses per la Pau de Catalunya en defensa de la pau.\nFinalment, ens reafirmem que la guerra mai és la solució als conflictes. El diàleg regeix dia a dia la nostra forma de solucionar els conflictes i la construcció de la pau en les nostres vides i en les dels nostres pobles i ciutats.\nAixí mateix promovem la participació de la ciutadania manifestant-se el proper dimarts a les 19.00 hores a la porta dels ajuntaments dels municipis catalans com a mostra de rebuig”.


Cocentaina finalitza la demolició de 3 edificis al carrer Sant Josep | ARA Multimèdia\nCocentaina finalitza la demolició de 3 edificis al carrer Sant Josep\nEnderrocament dels números 42, 44 i 46 del carrer Sant Josep.\nEls números 42, 44 i 46 del carrer Sant Josep a Cocentaina ja són història. Els treballs per a enderrocar aquests tres edificis han finalitzat aquesta setmana, i el següent pas serà adequar el solar on es trobaven els immobles i protegir les parets mitgeres dels habitatges adjacents.\n"Com ja es preveia el treball d’enderroc ha estat complicat per la perillositat de la situació en què s’encontraven els edificis", recorden des del consistori, tot a causa de la difícil accessibilitat que hi ha al nucli històric de la població. També apunten que els habitatges confrontats van estar desallotjats per tal de preservar la integritat física dels veïns que podien veure's afectats. La següent fase consistirà en l’adequació del solar i la protecció de les parets mitgeres dels habitatges adjacents, als quals se’ls donarà un acabat de façana amb doble barandat.


El BAXI Manresa tomba el Múrcia en un partit èpic | BAXI Manresa\nEls manresans es van sobreposar a les baixes amb un recital ofensiu davant un Nou Congost entregat. Thomasson, amb 33 punts, i Moneke i Bako, amb un doble doble cadascú, els jugadors locals més destacats.\nDiumenge 17 de Abril de 2022 a les 22:44\n103 BAXI Manresa I Dani Pérez, Thomasson 33, Valtonen 4, Moneke 13 i Bako 16; Sagnia, Naspler 2, Steinbergs 3, Rafa Martínez 2, Maye 19 i Sima 11.\n93 UCAM Murcia I Taylor 14, Davis 12, Rojas 10, Webb 9 i Lima 15; Bellas 6, Radovic 8, McFadden 15, Cate 4, Czerapowicz i Vasileiadis.\nParcials: 36-24, 27-25, 18-15, 22-29\nFestival anotador al Congost i dinovena victòria del BAXI Manresa. Els locals, que van sumar la baixa de Dani Pérez amb la de Vaulet i Francisco en el primer parcial, van mostrar la seva millor versió ofensiva. Thomasson amb 33 punts i jugant de base molts minuts, va liderar un equip que va anar en tot moment per davant en el marcador.\nTal i com va passar dijous a Lugo, els vermells van iniciar el duel amb molt encert ofensiu i, gràcies al lideratge de Thomasson, van agafar avantatges al voltant dels deu punts. Steinbergs, amb un triple sobre la botzina, va tancar la millor arrancada de la història del club (36-24). La nota negativa, una nova lesió, la de Dani Pérez.\nEn el segon, la tònica no va variar massa i els atacs seguien imposant-se a les defenses. Els locals seguien sobreposant-se als problemes físics i mantenien una renda còmoda en l'electrònic a la mitja part (63-49). Els 63 punts anotats al descans també són récord històric de l'entitat i, a més, Toni Naspler i Musa Sagnia feien el seu debut a la Lliga Endesa.\nTornant dels vestidors, els murcians van clavar un parcial inicial de 0-6, però els bagencs es van refer i van ampliar el marge fins els disset punts del final d'un tercer quart que es va tancar amb un gran tap de Thomasson (81-64).\nEn l'inici del darrer període, el BAXI Manresa aconseguia la màxima diferència del partit (+19). En aquest punt, els visitants van reaccionar i van aconseguir un parcial de 0-7. Les distàncies es mantindrien fins que dos triples consecutius del Múrcia baixaven les distàncies per sota dels 10 punts (92-85 min.37). Thomasson i Bako es van aliar per tornar a escapar-se en el marcador i assegurar la victòria pels manresans.\nAra toca descansar i recuperar efectius per la visita (diumenge a les 17:00) a la complicada pista d'un Baskonia que està lluitant per entrar al play-off.\nLa prèvia16 Abril 2022


TV3, la ràdio i la premsa de proximitat, fortaleses del català als mitjans - Mèdia.cat - Observatori Crític dels Mitjans\nLa tercera onada del 2010 del Baròmetre de la Comunicació i la Cultura mostra un augment del consum de mitjans a Catalunya, excepte en televisió, que manté la seva lenta però imparable tendència a la baixa, tot i que encara és el mitjà amb més seguiment amb diferència. Tant la premsa impresa com la ràdio guanyen petits percentatges d’audiència, però, un cop més, segueix sent internet que mostra la seva continuada penetració en l’hàbit dels usuaris: quasi un punt des de l’anterior onada i i més de sis en tan sols un any i a hores d’ara ja són 2.840.000 els habitants de Catalunya -un 44,2% de la població major de 14 anys- els que naveguen per la xarxa.\nPel que fa als usos lingüístics, aquesta onada reforça el paper capdavanter de TV3 i la CCMA a l’hora de garantir la presència del català a les televisions, copant quasi tota l’oferta existent en aquest format, a excepció dels canals locals i d’IB3, que té una audiència mínima al Principat.\nPer contra la ràdio es manté com el mitjà més normalitzat, on les dues emissores capdavanteres en audiència -Catalunya Ràdio i RAC1- són en català, igual que les cadenes temàtiques. En el camp de les ràdios musicals, per exemple, les que són en la llengua pròpia creixen per sobre la mitjana.\nA la premsa escrita, en canvi, continua el predomini del castellà, tant en els diaris com en les revistes, encara que en aquestes segones va arrelant la presència de capçaleres en català gràcies al creixement de la premsa local i comarcal, que, en alguns casos, assoleix tirades similars a les de les publicacions de distribució a tot el país.\nPel que fa a internet, pràcticament la meitat dels usuaris naveguen en català, mig punt més que l’anterior onada, en una mostra de la vitalitat d’aquesta llengua a la xarxa, encara que la xifra dels que ho fan en castellà pugi fins al 92%.\nespai català de comunicacióFundaccaudiències


Alguna cosa més que ús del temps (Patrícia Gabancho)\nEn una visita a Falset, amb aquell paisatge aspre i alhora generós de les vinyes enfilades als turons, el meu guia em va fer notar que no hi havia filferrades. Les finques es toquen amb tan sols alguna fita que en marca els límits, invisible per qui no la sàpiga. Em va advertir que, quan veiés un tros emmarcat per tanques, podia posar la mà foc que era propietat d'un espanyol. Els catalans, va dir, en tenen prou guardant l'escriptura en un calaix i parlant amb el veí per dir-li "Fins aquí lo teu". Vaig pensar en les masies ara emmurallades de la costa, on els nou-rics russos estableixen fortaleses com qui construeix un búnquer. Cada terra fa sa guerra. La manera d'estar en el món és un conjunt molt subtil de gestos, una mena de tronc central que organitza la societat entorn d'uns valors transmesos de generació en generació. I, al voltant, perifèries diverses -les filferrades dels viticultors espanyols- que comencen el seu procés d'integració, lent, porós. Per sobre, les lleis que estableixen la vigència d'un ordre més o menys pactat per la col·lectivitat.\nSi les lleis es fan molt lluny d'aquesta comunitat, o sense tenir-la en compte, és fàcil que l'ordenament vulneri la tradició local. I que, amb el temps, l'esborri. Tenir poder o no tenir-ne per fixar aquesta mena de lleis no és, doncs, banal. Avui basta que els vents del Congrés de Diputats bufin centralistes perquè l'aparell legal destrueixi els fonaments catalans. Pensem en la llei d'unitat de mercat que ens ve a sobre: quan Madrid esgrimeix la paraula unitat n'hi ha per tremolar. Sembla que no passa res, però per sota es van trencant tènues lligams de la societat catalana amb la història i amb la terra.\nQuan vaig escriure la Crònica de la independència , una ficció sobre una Catalunya lliure l'any 2027, em vaig esforçar a descriure canvis en el món educatiu, econòmic, de treball, etc., que eren impossibles d'implantar amb les competències autonòmiques. M'interessava demostrar que ens organitzen des de Madrid, perquè l'autonomia consisteix a descentralitzar la gestió i mantenir la decisió a Espanya. Vegeu la llei Wert. I ho aprofito per dir que la proposta federal del PSOE manté vigent el sistema de "Catalunya paga, Andalusia mana i Madrid decideix".\nUna de les coses que el llibre canvia és l'ús del temps: els horaris, un tema que ara s'està plantejant amb intel·ligència a la societat i en aquest diari. Els horaris comercials són un model de convivència, tant en la intimitat familiar com en el conjunt social. El model que jo posava era de tancament esglaonat: a les 6 a la feina, a les 7 els comerços, a les 8 els equipaments culturals. És del tot racional, està més o menys vigent als països europeus i el vaig viure durant la meva joventut a l'Argentina. La vella reivindicació de les 8 hores en un cicle de feina, lleure i descans només té sentit si el lleure és llarg i compacte. Deixem de treballar quan mentalment desconnectem, i això es produeix si pleguem del tot. Si el gest es produeix a les 8 del vespre, la vida s'escurça, la família se'n ressent i el consum cultural disminueix.\nL'horari demencial dels espanyols, trencant el lleure en trossos, fa la vida més curta i més pobra. Curiosament només permet amb comoditat les efusions comercials: pots comprar al migdia -o sortint a quarts de nou!- però al vespre ja no tens ganes de cultura, ni de res. No és estrany que els índexs culturals siguin més baixos que els dels països racionals. A Buenos Aires, per exemple, els centres comercials estan oberts en diumenge i fa feredat veure com s'hi acumulen centenars de joves que no són capaços de trobar una altra diversió que no sigui veure aparadors: si a la criatura humana la deixes comprar, compra. Però això també escurça metafòricament la vida. I no vaig contra el comerç, sinó contra el comerç com a sinònim de lleure.\nSabem que aquests horaris ens vénen del franquisme, que no vacil·lava a empitjorar la vida per tapar les mancances d'un règim cruel. Calia doble jornada laboral. Però estic segura que els horaris s'han mantingut per l'aversió espanyola al canvi i també perquè és un timing que s'ajusta a les apetències del funcionari madrileny. Que això resulti en pitjors resultats escolars, entre altres coses, no importa a ningú. Catalunya no podrà recuperar els seus horaris europeus mentre no sigui mestressa de la seva organització social. Una manera de produir, una manera de disfrutar, aprendre i crear, una manera de comprar i vendre. Estic descrivint una nació. Ara falta que sigui lliure.


La ruta comença al Centre d’Informació del Parc Natural del Cadí-Moixeró pel carreró que surt pel costat de l’antic safareig, i entra per sota la Torre de La Portella a la plaça porxada Galceran de Pinós on una placa recorda la llegenda de les cent donzelles. Es dirigeix a la plaça Catalunya i cap al carrer del Raval. En aquest punt es puja per l’avinguda reina Elisenda cap a l’esquerra. Abans d’arribar a una corba molt tancada, trenqueu a mà dreta seguint el camí dels horts. Creuareu el torrent de paller i us enfilareu passant per sota el viaducte de la carretera C-16. Poc després e corriol enllaça amb la pista que arriba a unes barraques, seguiu-la a l’esquerra, torrent amunt. Veureu un camí amb barana de fusta que baixa cap al riu, si el seguiu podreu fer un primer descans a l’ombrívola Font del Sofre, un indret freqüentat a l’estiu. Retornats a la pista, de seguida creuareu el torrent, just després, seguiu el corriol que s’enfila serpentejant costa amunt. Si us gireu, tindreu unes bones vistes sobre Bagà. Arribareu a un planell on hi ha unes runes, són de l’ermita de Sant Pelegrí, possiblement d’època moderna però anterior al Santuari que esteu a punt d’arribar. Pocs minuts i arribareu a la pista del Santuari de Paller, seguiu-la a l’esquerra i ben aviat hi sereu. Església i hostatgeria formen un sol edifici amb coberta a dues aigües. La primitiva església està documentada ja al s. XIII, però la construcció de l'actual és del s. XVI. Conté retaules notables del barroc tardà i una imatge de la mare de Déu del Paller, de factura romànica. L’entorn amb una àrea recreativa, està molt cuidat. A la font dita banyadors se li atribuïren propietats curatives.\nAltitud màxima: 1611 metres\nDesnivell acumulat: 1025 metres\nSenyalització: Marques blanques i vermelles (GR150) fins la Collada Grossa –des del final del C/Raval també del GR 4.2)- ; marques blanques i grogues (PR-C 158) fins a Sant Martí de Brocà; marques grogues fins al C/Raval; marques blanques i\nCartografia: 46-Parc Natural del Cadí-Moixeró E. 1:25.000 Institut Cartogràfic i Geològic de Catalunya Moixeró - La Tosa 1:25.000. Editorial Alpina\nRecomanacions: Es pot complementar amb la visita al centre Medieval i dels Càtars, Sala de les Pintures del Palau de Pinós, ruta autoguiada pel centre medieval de Bagà i el centre del Parc Natural del Cadí Moixeró. Per la vostra seguretat,


No mereixien perdre | martorellesport.cat - el web esportiu de referència de Martorell\nLa derrota en el tram final condemna un Martorell B amb opcions de puntuar a Viladecans © Svetlana Akimova\nEl Club de Futbol Martorell B ha tornat a encaixar una derrota, aquesta jornada al camp de la UD Sector Montserratina per 0-1. Els locals han marcat l’únic gol del partit quan quedava poc més de cinc minuts per al final del partit.\nEl partit ha començat amb tots dos equips mostrant una baixa intensitat sobre la gespa. Evitant que el rival s’avancés al marcador, tots dos conjunts han mostrat la seva cara més defensiva, en especial els locals. Mica en mica, el Martorell ha anat atrevint-se més amb la pilota als peus i ha anat apropant-se a l’àrea rival.\nLa primera ocasió per al conjunt martorellenc ha arribat al minut 12 amb un servei de còrner llançat per Vigui que la defensa amb prou feines ha aconseguit refusar des del primer pal. Tot i això, les ocasions durant aquest primer temps han estat escasses, i malgrat que el Sector Montserratina ha anat guanyant possessió de manera progressiva, la primera ocasió de perill no ha arribat fins al minut 31, amb un xut perillós des de fora l’àrea que la defensa martorellenca ha pogut enviar a còrner.\nEl Martorell ha aconseguit aguantar amb l’empat a zero durant més de vuitanta minuts al camp del tercer classificat\nEl partit marxava al descans sense gols al marcador i a la represa l’enfrontament semblava seguir un guió semblant al del primer temps, però amb un Martorell més ofensiu que gaudia d’alguna arribada més a l’àrea contrària. La més clara ha estat un bon xut de Víctor Marco que el porter viladecadenc ha aconseguit enviar a córner al 69’.\nDesprés d’aquest avís, el Sector s’ha adonat que podia perdre el partit i ha volgut agafar novament les regnes de l’enfrontament. Al minut 73, Santi feia una aturada de mèrit sota pals en l’ocasió amb més perill del matx de la banda del conjunt local, i ha començat una fase on el conjunt d’Isaac Núñez ha hagut de patir.\nAl minut 84, una errada en el refús de la defensa martorellenca ha deixat venut Santi davant Abel Rodríguez, que no ha fallat i ha obert la llauna al Municipal Torre Roja. El gol del Sector Montserratina ha caigut com un gerro d’aigua freda pel filial martorellenc, que en els darrers minuts de partit no ha tornat a gaudir de cap altra ocasió.\nTot i que el partit proposat pel Martorell B mereixia finalitzar amb punts pels visitants, el cert és que els blanc-i-vermells sumen ja la seva sisena derrota consecutiva. Els d’Isaac Núñez continuen en zona de descens amb només tres punts.\nRelated Items3CAT8CF Martorellesportsfutbol\nUn duel per agafar impuls


El Comitè Juvenil de Sabadell ataca amb farina i ous la seu històrica del Banc Sabadell - Diari de Sabadell\nEl Comitè Juvenil de Sabadell ataca amb farina i ous la seu històrica del Banc Sabadell\nUna cinquantena de persones s'han concentrat aquesta tarda a la plaça de Sant Roc i bona part han acabat tirant farina i ous a la façana de la seu històrica del Banc Sabadell en aquest indret. Convocats pel Comitè Juvenil de Sabadell -vinculats al CDR local-, els manifestants han començat el 'Taller de pastissos', com han anomenat la trobada, a les 19.30 h, i s'ha desconvocat en aproximadament una hora.\nAixí ha quedat la seu del Banc Sabadell / D.S.\nEn un manifest llegit, els concentrats han assegurat que formen part d'una generació "que ha dit prou", "a la repressió i a la retallada de drets", però també, afegeixen, a la precarietat laboral, als lloguers inassolibles i a unes matrícules acadèmiques altíssimes, aspectes que els fan preveure un "futur incert".\nEls manifestants han tirat farina i ous a la seu de l'entitat bancària / D.S.\nPer donar resposta a aquesta situació, els joves entenen que s'han d'organitzar en un moviment juvenil "reforçat a la ciutat", junts per demostrar la força col·lectiva. Els concentrats emplacen la ciutadania a organitzar-se de forma descentralitzada i transversal, sense esperar les institucions i amb el carrer com a espai de protesta.\nEls manifestants tiren ous i farina a la seu del Banc Sabadell a Sant Roc. Vídeo D.S. pic.twitter.com/A3fRQUVVTh\n— Diari de Sabadell (@DiariDeSabadell) November 15, 2019\nTemes:Banc Sabadell, cdr, Comitè Juvenil de Sabadell, sentència\nEl Club Natació masculí de vòlei assegura el passi a la fase d'ascens\nEntitats i veïns tornen a tallar la carretera de Barcelona per reclamar la "pacificació" de la via


La transició energètica: repte metropolità\nLa transició energètica de Catalunya ha sigut el missatge principal de la Setmana de l’Energia\n“Els recursos que s’han fet servir fins ara són finits i aconseguir-los i usar-los té un impacte ambiental significatiu. Hem de tendir a un model més sostenible però que alhora ens permeti arribar a les quotes necessàries per mantenir l’estat del benestar actual, sempre amb les premisses de l’estalvi i l’eficiència. Cal un model energètic més net i cal aplicar solucions sense perdre temps”. Noemí Guinovart, cap de secció de sostenibilitat i educació de l’Àrea Metropolitana de Barcelona (AMB), incideix en aquest missatge després que hagi finalitzat la Setmana de l’Energia i que el missatge principal d’aquesta campanya hagi sigut la transició energètica de Catalunya. “Per a l’AMB aquest transició també vol dir un canvi en les maneres de produir, distribuir, gestionar i consumir l’energia. S’ha de tenir en compte que la dependència exterior d’energia està quaranta punts per sobre de la mitjana d’altres països europeus. El nou model energètic al qual aspirem permetrà que la dependència exterior sigui molt més baixa i que les decisions que es prenguin siguin coherents i raonables amb els ciutadans del nostre territori, com per exemple pel que fa als costos”, assenyala Guinovart.\nLa Setmana de l’Energia, del 19 al 25 de juny, ha tingut com a objectiu transmetre coneixements rigorosos a través de la divulgació sobre el concepte d’energia i la necessitat de fer-ne un ús més sostenible. També, i sobretot, ha volgut dotar els ciutadans de recursos i eines per saber com fer-ho. “Han de conèixer els impactes de l’ús de l’energia provinent dels recursos tradicionals, com els combustibles fòssils, per poder valorar positivament la millora pel canvi a les energies renovables”, apunta Guinovart. En aquesta cita hi han participat administracions, entitats i ciutadans de tot Europa per promocionar alternatives al paradigma energètic actual i assolir els objectius de la UE en aquest àmbit.\nConscienciar la ciutadania des de les aules ha sigut una de les prioritats d’aquesta Setmana de l’Energia, amb diferents activitats per familiaritzar els més joves amb la necessitat d’aquest canvi de paradigma en l’ús de l’energia. Així, s’han pogut fer tallers per aproximar els estudiants a la gestió domèstica de l’aigua i a l’energia des d’una mirada artística, o per aprendre el funcionament de les energies renovables amb la construcció de maquetes. Igualment, el públic adult també ha sigut destinatari de diferents activitats que l’han dut a descobrir com funciona una 'fotolinera laboral metropolitana' -un equipament que s’alimenta d’energia solar fotovoltaica per carregar els vehicles elèctrics-, conèixer els avantatges de l’autoconsum energètic i rebre consells per reduir la factura energètica amb la monitorització del consum a la llar.\nConscienciar la ciutadania des de les aules ha sigut una de les prioritats d’aquesta Setmana de l’Energia\n“La ciutadania acostuma a desconèixer les energies renovables o només en coneix una part molt superficial. Hem de traduir tots els coneixements tècnics a un llenguatge més proper perquè és la societat, globalment, qui haurà de construir un pensament crític per arribar a accions transformadores i canviar el model”, explica la cap de secció de sostenibilitat i educació de l’AMB. Alguns recursos posats a la disposició dels ciutadans seguiran en funcionament més enllà de la Setmana de l’Energia, com l’espai web Llar Eficient, una guia interactiva amb consells útils per millorar l’eficiència en l’ús de l’aigua i l’energia a casa. “Cal treballar dia a dia i enfocar l’educació per a la sostenibilitat a la capacitació dels ciutadans i entitats metropolitanes per afavorir el canvi de model. Ho haurem d’aconseguir des de la implicació personal i col·lectiva per transformar-nos en un territori i una societat metropolitans més sostenibles i resilients”, conclou Guinovart.\nExemplaritat pública i lideratge\nPer potenciar la transició energètica, l’AMB té dues interessants línies de treball que es tradueixen en projectes innovadors i sostenibles. La primera ha sigut el projecte i execució d’una instal·lació fotovoltaica d’autoconsum per a edificis públics i per a la recàrrega de vehicles elèctrics vinculada a la mobilitat laboral obligada. L’emplaçament de la fotolinera laboral -com s’ha batejat la proposta- ha sigut al municipi de Sant Feliu de Llobregat, i tota la ciutadania pot fer-ne ús. La posada en marxa ha de servir per mostrar aquest projecte pilot mentre s’incrementa l’autosuficiència energètica de la metròpolis, millora la qualitat de l’aire i baixa l’emissió de gasos d’efecte hivernacle. L’altra línia és la rehabilitació energètica d’edificis municipals amb criteris nZEB - nearly zero energy building, o edificis de consum d’energia quasi nul·la-, d’obligat compliment a partir del 2018. S’han triat les escoles El Garrofer de Viladecans, Margalló de Castelldefels i Cascavell de Sant Adrià de Besòs per fer un estudi de viabilitat de la seva rehabilitació amb aquests criteris nZEB. Amb aquest projecte es preveu reduir en aquests edificis la demanda de calefacció entre un 86% i un 89% i del consum de gas entre un 72% i un 80%, i les emissions de CO 2 entre un 55% i un 75%.